CELEX: 52018JC0027
Language: sl
Date: 2018-11-13
Title: Skupni predlog SKLEP SVETA o stališču, ki se zavzame v imenu Evropske unije v okviru pridružitvenega sveta, ustanovljenega z Evro-mediteranskim sporazumom o pridružitvi med Evropskimi skupnostmi in njihovimi državami članicami na eni strani in Državo Izrael na drugi strani, glede podaljšanja akcijskega načrta EU–Izrael

EVROPSKA KOMISIJA
            Bruselj, 13.11.2018
            JOIN(2018) 27 final
            2018/0383(NLE)
            Skupni predlog
            SKLEP SVETA
            o stališču, ki se zavzame v imenu Evropske unije v okviru pridružitvenega sveta, ustanovljenega z Evro-mediteranskim sporazumom o pridružitvi med Evropskimi skupnostmi in njihovimi državami članicami na eni strani in Državo Izrael na drugi strani, glede podaljšanja akcijskega načrta EU–Izrael
            
               
         
         
            
               OBRAZLOŽITVENI MEMORANDUM
            
            
               1.Predmet urejanja predloga
            
            
               Ta predlog zadeva sklep o določitvi stališča, ki se zavzame v imenu Evropske unije v okviru pridružitvenega sveta EU–Izrael, ustanovljenega z Evro-mediteranskim sporazumom o pridružitvi med Evropskimi skupnostmi in njihovimi državami članicami na eni strani in Državo Izrael na drugi strani (v nadaljnjem besedilu: Evro-mediteranski sporazum), glede sprejetja priporočila o podaljšanju akcijskega načrta EU–Izrael.
            
            
               2.Ozadje predloga
            
            
               2.1.Evro-mediteranski sporazum 
            
            
               Evro-mediteranski sporazum je bil podpisan 20. novembra 1995 v Bruslju in je začel veljati 1. junija 2000. Ta sporazum je pravna podlaga za dvostranske odnose med EU in Izraelom. Cilji sporazuma so: 
            
            
               –zagotoviti primeren okvir za politični dialog, ki omogoča razvoj tesnih političnih odnosov med pogodbenicami, 
            
            
               –povečati obseg trgovine, med drugim z razširitvijo trgovine na področju blaga in storitev, vzajemno liberalizacijo pravice do ustanavljanja, nadaljnjo postopno liberalizacijo javnih naročil, prostim pretokom kapitala in okrepitvijo sodelovanja na področju znanosti in tehnologije za spodbujanje skladnega razvoja gospodarskih odnosov med Skupnostjo in Izraelom ter s tem spodbuditi napredek gospodarske dejavnosti v EU in Izraelu, izboljšati življenjske razmere in pogoje zaposlovanja ter povečati produktivnost in finančno stabilnost,
            
            
               –spodbujati regionalno sodelovanje z namenom utrditve mirnega sožitja ter gospodarske in politične stabilnosti,
            
            
               –spodbujati sodelovanje na drugih področjih, ki so v vzajemnem interesu.
            
            
               2.2.Pridružitveni svet
            
            
               Pridružitveni svet, ustanovljen z Evro-mediteranskim sporazumom, sestavljajo člani Sveta Evropske unije in člani Evropske komisije na eni strani ter člani vlade Države Izrael na drugi strani. Sestaja se na ministrski ravni enkrat letno in kadar to zahtevajo okoliščine, na pobudo njegovega predsednika in v skladu s pogoji, določenimi v njegovem poslovniku. Pridružitveni svet sprejme svoje sklepe in priporočila s skupnim soglasjem pogodbenic. V skladu s členom 10 poslovnika lahko med sejami sprejema sklepe ali priporočila s pisnim postopkom, če se pogodbenice s tem strinjajo.
            
            
               2.3.Predvideni akt pridružitvenega sveta
            
            
               Pridružitveni svet sprejme priporočilo glede podaljšanja akcijskega načrta EU–Izrael (v nadaljnjem besedilu: predvideni akt). V skladu s členom 10 poslovnika pridružitvenega sveta bo priporočilo sprejeto s pisnim postopkom.
            
            
               Namen predvidenega akta je podaljšati veljavnost akcijskega načrta EU–Izrael do konca leta 2020 ali do sprejetja prednostnih nalog partnerstva, da se zagotovi nadaljevanje sodelovanja med pogodbenicami. 
            
            
               3.Stališče, ki se zavzame v imenu Unije
            
            
               Stališče, ki ga sprejme Evropska unija v pridružitvenem svetu, ustanovljenem z Evro-mediteranskim sporazumom, glede sprejetja priporočila o podaljšanju akcijskega načrta EU–Izrael do konca leta 2020 ali do sprejetja prednostnih nalog partnerstva, temelji na besedilu priporočila, priloženega temu sklepu. 
            
            
               Pogodbenice so večkrat potrdile bogastvo in dinamičnost odnosov med Evropsko unijo in Izraelom ter odločno zavezanost k nadaljnjemu razvoju teh odnosov na vseh področjih skupnega interesa. 
            
            
               Podaljšanje akcijskega načrta je zato v interesu pogodbenic.
            
         
         
            
            
               3.1.Postopkovna pravna podlaga
            
            
               3.1.1.Načela
            
            
               V členu 218(9) Pogodbe o delovanju Evropske unije (PDEU) so predvideni sklepi o določitvi „stališč, ki naj se v imenu Unije zastopajo v organu, ustanovljenem s sporazumom, kadar ta organ sprejema akte s pravnim učinkom, razen aktov o spremembah ali dopolnitvah institucionalnega okvira sporazuma“.
            
            
               Pojem „akti s pravnim učinkom“ vključuje akte, ki imajo pravni učinek po pravilih mednarodnega prava, s katerimi se ureja zadevni organ. Vključuje tudi instrumente, ki nimajo zavezujočega učinka v mednarodnem pravu, vendar lahko „odločilno [vplivajo] na vsebino ureditve, ki jo zakonodajalec Unije sprejme “
                  1
               .
            
            
               3.1.2.Uporaba v obravnavanem primeru
            
            
               Pridružitveni svet je organ, ustanovljen s sporazumom, in sicer z Evro-mediteranskim sporazumom.
            
            
               Akt, k sprejetju katerega se poziva pridružitveni svet, je akt s pravnim učinkom. 
            
            
               Predvideni akt ima pravne učinke, saj bo podaljšal sedanji akcijski načrt EU–Izrael do konca leta 2020 ali do sprejetja prednostnih nalog partnerstva.
            
            
               Postopkovna pravna podlaga za predlagani sklep je zato člen 218(9) PDEU.
            
            
               3.2.Materialna pravna podlaga
            
            
               3.2.1.Načela
            
            
               Materialna pravna podlaga za sklep iz člena 218(9) PDEU je odvisna predvsem od cilja in vsebine predvidenega akta, glede katerega se v imenu Unije zavzame stališče. Če ima predvideni akt dva cilja ali elementa in če je eden od teh ciljev ali elementov prepoznaven kot glavni, drugi pa kot postranski, mora sklep iz člena 218(9) PDEU temeljiti na samo eni materialni pravni podlagi, in sicer na tisti, ki se zahteva za glavni ali prevladujoči cilj ali element.
            
            
               3.2.2.Uporaba v obravnavanem primeru
            
            
               Glavni cilj in vsebina predvidenega akta se nanašata na sodelovanje s tretjo državo v okviru pridružitvenega sporazuma in evropske sosedske politike.
            
            
               Materialna pravna podlaga za predlagani sklep je torej člen 217 PDEU.
            
            
            
               3.3.Zaključek
            
            
               Pravna podlaga predlaganega sklepa bi moral biti člen 217 v povezavi s členom 218(9) PDEU.
            
            
               4.Objava predvidenega akta
            
         
         
            
               Ker bo akt pridružitvenega sveta spremenil trajanje akcijskega načrta EU–Izrael, je primerno, da se ga po sprejetju objavi v Uradnem listu Evropske unije (v skladu s poslovnikom pridružitvenega sveta EU–Izrael) ter v Reshumotu (izraelski uradni list) Izraela, če pridružitveni svet tako odloči.
            
            
               2018/0383 (NLE)
            
            
               Skupni predlog
            
            
               SKLEP SVETA
            
            
               o stališču, ki se zavzame v imenu Evropske unije v okviru pridružitvenega sveta, ustanovljenega z Evro-mediteranskim sporazumom o pridružitvi med Evropskimi skupnostmi in njihovimi državami članicami na eni strani in Državo Izrael na drugi strani, glede podaljšanja akcijskega načrta EU–Izrael
            
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije in zlasti člena 217 v povezavi s členom 218(9) Pogodbe,
            
            
               ob upoštevanju predloga Evropske komisije in visokega predstavnika Unije za zunanje zadeve in varnostno politiko (v nadaljnjem besedilu: visoki predstavnik),
            
            
               ob upoštevanju naslednjega:
            
            
               (1)Evro-mediteranski sporazum o pridružitvi med Evropskimi skupnostmi in njihovimi državami članicami na eni strani in Državo Izrael na drugi strani je začel veljati 1. junija 2000.
            
            
               (2)V skladu s členom 69 sporazuma lahko pridružitveni svet sprejema sklepe in daje ustrezna priporočila.
            
            
               (3)Pridružitveni svet sprejme priporočilo o podaljšanju akcijskega načrta EU–Izrael s pisnim postopkom.
            
            
               (4)Primerno je, da se določi stališče, ki se zavzame v imenu Unije v pridružitvenem sporazumu, saj bo priporočilo imelo pravne učinke.
            
            
               (5)Podaljšanje akcijskega načrta do konca leta 2020 ali do sprejetja prednostnih nalog partnerstva bo pogodbenicam omogočilo, da nadaljujejo sodelovanje v prihodnjem letu – 
            
            
               SPREJEL NASLEDNJI SKLEP:
            
            
               Člen 1
            
            
               Stališče, ki ga Evropska unija zavzame v okviru pridružitvenega sveta, ustanovljenega z Evro-mediteranskim  sporazumom o pridružitvi med Evropskimi skupnostmi in njihovimi državami članicami na eni strani in Državo Izrael na drugi strani, temelji na osnutku priporočila pridružitvenega sveta, priloženem temu sklepu.
            
            
            
               Člen 2
            
            
               Ta sklep je naslovljen na Komisijo in na visokega predstavnika.
            
         
         
            
               V Bruslju,
            
            
               
                     Za Svet
               
               
                     Predsednik
               
            
         
         
            
                  
                     (1)
                  
                        Sodba Sodišča z dne 7. oktobra 2014, Nemčija proti Svetu, zadeva C-399/12, ECLI:EU:C:2014:2258, točke 61 do 64. 
               
            
      
    ---documentbreak--- 
      
         
               EVROPSKA KOMISIJA
            Bruselj, 13.11.2018
            JOIN(2018) 27 final
            skupnemu predlogu
            PRILOGA
            k
            SKLEP SVETA
            o stališču, ki se zavzame v imenu Evropske unije v okviru pridružitvenega sveta, ustanovljenega z Evro-mediteranskim sporazumom o pridružitvi med Evropskimi skupnostmi in njihovimi državami članicami na eni strani in Državo Izrael na drugi strani, glede podaljšanja akcijskega načrta EU–Izrael
            
               
         
         
            
               PRILOGA
               
                  PRIPOROČILO št. xxx PRIDRUŽITVENEGA SVETA EU–IZRAEL o odobritvi podaljšanja akcijskega načrta EU–Izrael
            
            
            
            
            
               PRIDRUŽITVENI SVET EU–IZRAEL –
            
            
            
               ob upoštevanju Evro-mediteranskega sporazuma o pridružitvi med Evropskimi skupnostmi in njihovimi državami članicami na eni strani in Državo Izrael na drugi strani (v nadaljnjem besedilu: Evro-mediteranski sporazum),  
            
            
            
               ob upoštevanju naslednjega:
            
            
            
               (1)Evro-mediteranski sporazum je bil podpisan 20. novembra 1995 v Bruslju in je začel veljati 1. junija 2000, 
            
            
               (2)s členom 69 Evro-mediteranskega sporazuma je pridružitveni svet pooblaščen, da sprejema sklepe in daje ustrezna priporočila,
            
            
               (3)člen 10 poslovnika pridružitvenega sveta določa možnost sprejemanja odločitev ali priporočil s pisnim postopkom med sejami, če se pogodbenice s tem strinjajo,
            
            
               (4)podaljšanje akcijskega načrta EU–Izrael do konca leta 2020 ali do sprejetja prednostnih nalog partnerstva bo pogodbenicam omogočilo, da nadaljujejo sodelovanje v prihodnjem letu ali do sprejetja prednostnih nalog partnerstva – 
            
            
            
               PRIPOROČA:
            
            
            
               Člen 1
            
            
               Pridružitveni svet v skladu s pisnim postopkom priporoča, da se akcijski načrt EU–Izrael podaljša do konca leta 2020 ali do sprejetja prednostnih nalog partnerstva. 
            
         
         
            
               V xx, [datum]
            
            
            
            
               Za pridružitveni svet EU–Izrael 
            
            
               Predsednik
            
            
            
               ***